**vlada republike srbije**

**Projekat „Podrška unapređenju socijalnog uključivanja u Republici Srbiji“,**

**faza 3, 7F-03916.03**

**ZAHTEV ZA DOSTAVLJANJE IZJAVE O ZAINTERESOVANOSTI**

**za pružanje konsultantskih usluga za izradu analize o obrazovnoj situaciji dece korisnika usluga socijalne zaštite sa fokusom na obrazovnu situaciju tokom pandemije Covid-19**

Tim za socijalno uključivanje i smanjenje siromaštva Vlade Republike Srbije (u daljem tekstu: SIPRU) objavljuje konkurs za pružanje konsultantskih usluga za izradu analize o obrazovnoj situaciji dece korisnika usluga socijalne zaštite sa fokusom na obrazovnu situaciju tokom pandemije Covid-19.

Konkurs se finansira sredstvima donacije Švajcarske Konfederacije putem Švajcarske agencije za razvoj i saradnju (SDC) u okviru projekta „Podrška unapređenju socijalnog uključivanja u Republici Srbiji“, faza 3. SDC pruža podršku Vladi Republike Srbije da unapredi proces socijalnog uključivanja u Republici Srbiji. Aktivnosti u okviru Projekta sprovodi Tim za socijalno uključivanje i smanjenje siromaštva, koji je nadležan za jačanje kapaciteta Vlade da razvija i sprovodi politike socijalnog uključivanja zasnovane na primerima dobre prakse EU. Takođe, Tim pruža podršku Vladi da koordinira, prati i izveštava u vezi sa aktivnostima u oblasti socijalnog uključivanja.

**Ciljevi angažovanja**

Od angažovanog/e konsultanta/kinje se očekuje da pruži stručnu podršku Timu za socijalno uključivanje i smanjenje siromaštva u aktivnostima vezanim za izradu analizu trenutne obrazovne situacije dece koja su korisnici usluga socijalne zaštite (svratiše, predah smeštaj i sigurna kuća). Konsultant će u okviru analize pripremiti i preporuke u vezi sa poboljšanjem obrazovnih ishoda dece i obrazovnih praksi pružalaca usluga (svratište, predah smeštaj i sigurna kuća) uzimajući u obzir uzrast dece i identifikujući dobre obrazovne prakse za navedene ciljne grupe tokom pandemije Covid-19. Analiza treba da uključi i studiju slučaja.

### Kontekst zadataka

SDC od 2009. pruža podršku Vladi Republike Srbije da unapredi proces socijalnog uključivanja u Republici Srbiji. Faze 1 (2009–2013) i 2 (2013–2017) ovog Programa imale su ključnu ulogu u podizanju svesti Vlade Republike Srbije o siromaštvu i socijalnoj isključenosti i unapređenju njenih kapaciteta za preduzimanje mera na njihovom suzbijanju. **Tokom faza 1 i 2 ostvareni su sledeći ključni rezultati na nivou ishoda:** uspostavljanje Tima za socijalno uključivanje i smanjenje siromaštva 2009. godine; kvalitetniji nacionalni strateški okvir koji bolje odražava potrebe socijalno isključenog stanovništva; osnažena socijalna dimenzija procesa evropskih integracija; unapređeni nacionalni mehanizmi za praćenje i izveštavanje; poboljšani kapaciteti nacionalnih i lokalnih institucija za koordinaciju javnih politika; uvođenje inovativnih instrumenata za procenu uticaja javnih politika na socijalno isključen egrupe; jak osećaj vlasništva nad procesom socijalnog uključivanja kod donosilaca odluka i šireg kruga zainteresovanih aktera; promovisanje inovacija u javnim politikama na lokalnom nivou. Trećom fazom programa **operativno upravlja Tim za socijalno uključivanje i smanjenje siromaštva** pri Kabinetu predsednice Vlade kao glavnog korisnika programa u Vladi Republike Srbije.

U realizaciji faze 3 Programa, Tim promoviše inovativne oblike dijaloga sa partnerima i korisnicima i tako povećava održivost reformi i željenih promena u društvu. Željene promene su grupisane i formulisane u **tri glavna ishoda** okrenuta ka nosiocima dužnosti, odnosno krajnjim korisnicima:

**Ishod 1:** Relevantne nacionalne i lokalne institucije delotvornije primenjuju odabrana načela dobrog upravljanja (sa akcentom na participaciji, jednakosti i nediskriminaciji) prilikom ostvarivanja prioriteta socijalnog uključivanja u skladu sa međunarodnim standardima, u oblastima javnih politika koje su povezane sa socijalnim uključivanjem (socijalna zaštita, obrazovanje, zdravlje, zapošljavanje i stanovanje).

**Ishod 2:** Institucije na lokalnom nivou u ciljanim opštinama bolje odgovaraju na potrebe siromašnih i socijalno isključenih građana, i

**Ishod 3:** Osobe u stanju socijalne isključenosti (žene, mladi, Romi/kinje, migranti i osobe sa invaliditetom, posebno u ruralnim i izuzetno siromašnim područjima) osnažene su kroz podršku okruženja da koriste kvalitetne, integrisane i inkluzivne usluge socijalne zaštite, obrazovanja, zapošljavanja, zdravstvene zaštite i stanovanja.

### Projektni zadatak i opis posla/očekivani rezultati

Projektni zadatak obuhvata:

* Izradu analize zakonskog i podzakonskog okvira u oblasti obrazovanja i socijalne zaštite u pogledu dece koji su korisnici usluga socijalne zaštite (svratišta, predah smeštaja i sigurne kuće);
* Razvijanje metodologije za izradu analize koju će konačno odobriti SIPRU koordinator za obrazovanje;
* Razvijanje upitnika (za procenu kvaliteta, sadržaja, trajanja, intenziteta, ciljeva i ishoda obrazovnog procesa) za sledeće ciljne grupe: pružaoci usluga socijalne zaštite (svratište, predah smeštaj i sigurne kuće); roditelji (korisnici usluga predah smeštaja) i deca čiji su roditelj korisnici usluga predah smeštaja;
* Identifikovanje pružaoca usluga i to: najmanje 5 svratišta, 5 sigurnih kuća i 5 predah smeštaja koji pružaju obrazovnu podršku deci imajući u vidu učešće učenika predškolskog i školskog uzrasta, široku geografsku distribuciju, kao i prisustvo usluga u urbanom i ruralnom području;
* Prikupljanje i analiza dobijenih podataka kroz navedene (konsultant treba da osigura da ima dovoljan broj popunjenih upitnika iz svake ciljne grupe kako bi imao informacije za pripremu preporuka za poboljšanje obrazovnih ishoda dece i obrazovnih praksi pružalaca usluga sa fokusom na trenutnu situaciju sa pandemijom Covid-19);
* Organizovanje intervjua (telefonskim i drugim vidovima komunikacije) sa zaposlenima i roditeljima, i ako je moguće sa decom, kako bi se razjasnilo otvoreno pitanje i bliže razumele potrebe za unapređenjem obrazovanja u okviru pomenutih usluga;
* Organizovati intervjue sa ostalim predstavnicima iz sistema obrazovanja i socijalne zaštite (minimalno bi trebalo obuhvatiti predstavnike Ministarstva prosvete, nauke i tehnološkog razvoja, Ministarstva za rad, zapošljavanje, socijalna i boračka pitanja, predstavnike SIPRU) kako bi dobili relevantne povratne informacije i komentare na prvi nacrt analize o poboljšanju obrazovne praksa u odnosu na trenutnu situaciju Covid-19;
* Izrada prvog nacrta analize i konsultacije sa SIPRU koordinatorom;
* Pregledajte podatke prikupljene tokom procesa konsultacija i priprema završnog dokumenta analize sa setom preporuka i studijom slučaja;

### Trajanje angažmana

Angažman će se sprovoditi u okviru projekta „Podrška unapređenju socijalnog uključivanja u Republici Srbiji”, faza 3, 7F-03916.03, koji se sprovodi do 31. decembra 2021. godine. Konsultanti/kinje koji ispune kriterijume će biti angažovani u periodu od 20. avgusta do 20. novembra 2020. godine.

**\*\*\***

Tim za socijalno uključivanje i smanjenje siromaštva poziva zainteresovane ponuđače da podnesu svoju izjavu o zainteresovanosti za pružanje navedenih usluga.

**Zainteresovani konsultanti/konsultantkinje treba da ispunjavaju sledeće uslove:**

* Univerzitetsko obrazovanje iz oblasti sociologije, obrazovanja ili druge relevantne oblasti;
* Minimalno 5 godina relevantnog profesionalnog iskustva iz pomenutih oblasti;
* Iskustvo u obavljanju sličnih zadataka/analiza;
* Iskustvo u radu na polju diskriminacije, socijalne uključenosti i poboljšanja položaja ranjivih grupa;
* Odlično razumevanje mera socijalne uključenosti u Republici Srbiji;
* Poznavanje pravnog okvira sistema obrazovanja i socijalne zaštite Republike Srbije;
* Odlične komunikacijske i analitičke veštine;

**Izjava o zainteresovanosti treba da sadrži sledeće informacije:** 1) informacije o konsultantu/konsultantkinji (popuniti formular dat u Prilogu 1); 2) informacije o iskustvu u realizaciji sličnih aktivnosti iz kojih se mogu videti kvalifikacije i sposobnosti da sprovede projektni zadatak (na srpskom jeziku; popuniti formular dat u Prilogu 2), 3) biografiju na engleskom jeziku (Prilog 3).

# Izbor će se vršiti primenom metoda: “Izbor pojedinačnih konsultanata“, u skladu sa postupkom predviđenim Prilogom br. 3 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekte „Podrška unapređenju socijalnog uključivanja u Republici Srbiji”, faza 3, koji možete pogledati na…

Molimo da izjavu o zainteresovanosti dostavite elektronskom poštom na adresu dragana.malidzan@gov.rs najkasnije **do 07.09. 2020. godine do 16h**.

**PRILOG 1**

**OBRAZAC IZJAVE O ZAINTERESOVANOSTI**

Izražavam zainteresovanost za pružanje stručne podrške u ažuriranju indikatora siromaštva i socijalne uključenosti sa fokusom na životni standard građana i građanki na lokalnom nivou:

|  |  |
| --- | --- |
| **Ime i prezime aplikanta** |  |
| **Adresa** |  |
| **Broj telefona** |  |
| **E-mail adresa** |  |

Ovim potvrđujem da su ovde navedeni i priloženi podaci potpuni i tačni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime aplikanta

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis

\_\_\_\_\_\_\_\_\_\_\_\_\_\_\_\_\_\_\_\_\_

Datum

**PRILOG 2**

**Iskustvo u obavljanju sličnih zadataka**

|  |  |  |  |
| --- | --- | --- | --- |
| ***Period trajanja (od – do)*** | ***Lokacija*** | ***Organizacija i kontakt osoba*** ***(ime, prezime i email adresa)*** | ***Opis*** |
|  |  |  |  |
|  |  |  |  |
|  |  |  |  |

**PRILOG 3**

**BIOGRAFIJA (na engleskom jeziku)**